上海站

上海站，勒拉上海市静安区秣陵路100号，是上海铁路局管辖下头个中国国铁特等站，京沪铁路、沪昆铁路搭沪宁高速铁路勒上海市个始发终到站。原址勒拉天目东路宝山路口，今上海铁路客技站。1987年，迁至原上海东站站址建成现新站房，告咾上海市民常庄称为“新客站”。目前，上海站搭上海南站、上海虹桥站是上海市铁路客运个主要枢纽站。

 历史 
 站名沿革 
上海站勒历史浪有曾出现歇“多站同名”个情况。即勒拉上海个多条铁路浪向曾拥有名为上海站个火车站，末脚随仔铁路个发展，衹有原沪宁铁路浪个上海站更名上海北站、上海总站，再度更名上海站并沿用到今朝。而其他同名个上海站，老早就变更为其他站名，譬如上海南站咾啥。

 初建 
缩略图|200x200像素|第一代上海站站房
缩略图|200x200像素|1909年竣工个沪宁铁路上海站
1896年，时任两江总督署理南洋大臣张之洞奏请修建经吴淞至江宁府（今南京）个铁路线。先期修建淞沪铁路，勒1897年动工，次年完成。1905年，沪宁铁路开始动工兴建。1906年，上海至无锡段竣工试运行，次年无锡至常州段完成，1908年，沪宁铁路全线通车。迭歇，沪宁铁路上海车站设置勒今朝个恒丰路附近，即今上海站址。由于该站为沪宁铁路全线顶东面隻车站，告咾叫渠东站。但东站迭歇距离租界核心地区仍就相对较远，齐巧淞沪铁路搭沪宁铁路并轨，告咾决意向东延伸，末脚确定勒毗邻公共租界北区个宝山路天目路附近造新站房，即沪宁铁路上海站，因勒拉上海市区北侧，告咾又叫渠上海北站。1913年，宋教仁预备勒迭𡍲乘车北上组建国会，但最后畀人刺杀，末脚勒沪宁铁路医院走脱。

1909年，沪宁线总管理处填没脱箇𡍲芦苇荡后建成高四层个西式洋房。站房设计采用英籍工程师西排立个设计图纸，造价总计329,440元银元。大楼一层外墙采用花岗岩修建，二层起及以上采用大理石廊柱搭拱形门窗个式样，内设房间76间。勒大楼底层另建6间大型平房，交底层相连，构成候车区域搭邮政、售票个服务性区域。大楼二层及以上嚜，作为沪宁线总管理处个办公用房。

 北站时期 
左|缩略图|200x200像素|战时畀人炸脱个上海北站
由于沪宁线搭沪杭甬铁路分别建成，并各属勿同个公司管理，而其车站也勒拉上海市区个南北两侧，告咾对于旅客个换乘搭货物运输邪气勿方便。自1911年起，两个铁路局乃末开始筹划并轨方案。1915年3月动土施工，1916年12月正式通车。朝后沪宁铁路上海站也开始增开南向火车。沪宁铁路上海站成为两路总站，并正式更名上海北站。而沪杭铁路上海站嚜，更名为上海南站。

1932年，一•二八事變发生，因上海北站勒拉租界以外，并临近闸北战场，告咾遭到破坏，四层楼房毁于战火。1933年5月起，上海北站进行修复，对于底层得到恢复，二层中间部分也得到重建，同时兴建左右候车室、行李房等设施。1937年8月，淞沪会战爆发，上海北站再度沦为战区并遭到日军战机轰炸。8月28号14时，日军出动多架次战机，对上海南站实施轰炸，楼房及附属设施完全畀伊拉毁脱，同时炸死炸伤脱旅客几百人，南站铁路运输完全中断。11月12号，随仔上海除租界外全境沦陷，日军开始拆脱上海南站及其附近长约1.5公里铁路。同时修复上海北站，并更名为“上海驿”，朝后起，上海所有旅客运输全部归于上海北站。

1945年，京沪区铁路管理局接管上海北站，并勒次年开始进行车站个修复搭扩建。经迭趟修复，站内站臺延长到360米，拓宽站臺达2787平方米，兴建两座候车室。1947年4月，上海北站升格为上海总站。
缩略图|220x220像素|原上海站站址已改建为客车技术整备站
1950年3月，上海铁路局恢复上海北站名称。同年8月1日，经由铁道部批准，上海北站更名为上海站，并核定为特等车站。1960年，上海铁路地区枢纽方案开始实行，上海站个货运移至东站，成为专营个客运车站。1961年，原货运仓库进行改造，建成1041平方米个候车室搭行李仓库。同时延长货运站臺，改建成旅客月臺，并担货物线改建成客车到发线，形成南北两区，共总11股旅客到发线，候车室达3985平方米，车站到发29对。至1987年，新客站启用前，年运送旅客3900多万人次。

 新客站时期 

 筹建 
上海站虽多趟改建、扩建，终因受地理环境限制，站场搭设备嘸沒办法得到很大改善，难以应付快速增长个客流。告咾1981年3月份，铁道部搭上海市人民政府向国务院提交筹建新站个报告，提出勒上海东站原址个基础浪设一座2万平方米个主楼、3.7万平方米个广场，日到发能力达72次个新上海站。根据迭隻方案，新建成功个上海站，将配有7座站臺，到发线12股，外加具备商业、市政等多配套个综合车站。同年6月19日，国务院批复该计划，同意新站址搭建设规模，外加其主要建设由上海市人民政府统一领导。

1983年9月8号，上海市府、铁道部因方案产生变化乃末向国家计委提交了名为《关于重新报送上海铁路新客站设计任务书个报告》个新方案，相对原计划，新计划有仔新个修改搭扩充。主要方面有：上海站站厅个容纳人数扩大到1万人，站厅面积扩建到3.3万平方米；疏通上海站周边道路，建造大统路非机动车立交，建造恒丰北路立交桥；明确自批准后6个月内动工，1987年前完成一期工程，1988年前完成二期工程；确定工程总投资为26,736万元人民币。

1984年4月11号，国家计委署名个《关于重新审批上海铁路新客站设计任务书和初步设计个复函》。1984年9月20号，新客站工程开工。

 建造 
缩略图|200x200像素|T706次进入上海站，拍摄时站臺还朆改建，仍为1987年初建辰光样式。
1981年8月，上海市人民政府接获国务院个批文后，即成立上海铁路新客站工程指挥部。1983年10月，市政府调整指挥部成员，由上海铁路局、闸北区人民政府搭建工局总计4人担任指挥部个指挥搭副指挥，并常驻工地。1984年9月，上海市府确定工程指挥部是市政府个派出机构，全面负责车站施工。

1986年，上海市府成立上海铁路新客站工程领导小组，由时任市长个江泽民担任组长，至新客站建成领导小组多趟召集会议并进入工地监督工程进展。而为工程施工个前期动迁工作也勒1984年5月份展开，迭趟动迁采取原拆原还个办法，先担工程施工区域内个民户搭单位共7600多户迁往他处。到1986年6月份，动迁工作基本完成。

勒弗影响上海站日常运营个情况下头，1982年4月1号，上海东站停止办理货运业务，但其他例如列车通过、车底存放、调车、单机通过等业务仍照常办理。1984年9月29号，工程打桩正式开工。到1986年4月24号，工程完成第一阶段施工，主要为南半区个施工。通过箇19个号头个兴建，新客站南部个大厅搭高架站房个土建基本完成。进出上海站个列车改由南半区个高架候车厅下头通过，为北区施工提供空间。1986年4月25号至1987年6月25号，工程进入第二阶段，迭一阶段主要开始北半区个工程，包括拆脱原东站列车线及附属设施，同时兴建北半区个停车线搭机走线，并完成北半区个站厅搭高架候车厅。1987年6月26日开始，工程进入压末个第三阶段。迭一阶段目的是完成南北候车室个合龙交进入内部装修阶段。

而外围个配套设施方面嚜，第二阶段工程结束伊歇，大统路立交建成通车。当年10月1号，恒丰路立交也宣告竣工。另外，新客站南北广场、通道、站内基础设施个安装调试侪勒1987年圣诞节前完工。1987年10月，新客站站内装修提前完成。恒丰路、天目西路个拓宽、恒丰路桥改建以及轨道交通一号线预留站臺搭折返线、邮电大楼侪勒同一时期完工使用。1987年12月27号，新客站第三阶段工程完工。迭歇工程共耗资4.05亿元人民币。

 启用 
1987年12月27号夜到，勒拉宝山路个上海站开出压末一班列车后关脱，次日，上海站新站房启用，完成车站功能交接。随后，老北站改建成为上海铁路客车技术整备站，主要用作客车整备。为区别老早个老火车站，新建个上海站一般性叫渠为“新客站”。

 2009年改造 
缩略图|200x200像素|改造前个上海站北广场
2010年，为迎接2010年上海世界博览会个召开，上海站进行大规模整修翻新。到迭歇，上海站仍然是上海市铁路客运个主要综合交通枢纽之一，并有上海轨道交通1号线、3号线搭4号线交汇勒此地。首先进行了高站臺改造；挨下去从2009年6月份起，车站又开始了无柱雨棚个建设，新个无柱雨棚采用目前世界浪应用顶广泛个“三跨一悬挑”形式，横跨7隻站臺，总宽达135.15米，最高达18米，覆盖面积达53145平方米。建成后，整隻无柱雨棚个造型像煞起伏个波浪，美观大气，光亮通透。

迭歇还进行了北广场个扩建工程。改造后北站房向东西两侧各延伸了60米，向北延伸25米，总体呈“一”字形布局；其面积由原先个1000平方米扩大到15560平方米，足足扩大仔15倍。全部工程勒2010年春运前完工。

 车站结构 

 上海站南广场 
缩略图|200x200像素|上海站南广场
乃朝，上海站南广场集合了公交、出租、轨交为主个公共交通。上海站进站口正前方地下为出租车停靠站。停靠站分为两个部分，以适应自长安路、秣陵路搭梅园路两个方向驶入交驶出个出租车辆。乘客可以从上海站进站口正前方个入口乘坐自动扶梯进入停靠站点。

1995年，上海轨道交通1号线建成通车，上海站成为1号线起讫点站。尽管之后1号线延伸至共富新村站、富锦路站，但上海站因为巨大客流，仍旧承担了大部分列车个起点运输，并且凭籍上海公共交通卡可以勒30分钟内换乘北广场个3、4号线。另外，上海站南广场上也是一排公交线路个起讫点站。外加，勒南广场外侧个天目西路搭大统路附近，设有以上海火车站命名个公交站点，成为途径公交个上下客车站。

 上海站北广场 
左|缩略图|200x200像素|上海站北广场
上海站北广场自建成以后，也是长途客运、出租、轨交、公交等交通换乘地点。2000年12月，上海轨道交通3号线开通，其中途径上海站，并设有上海火车站站个上下客站。其主要进出口设勒北广场，并通过地下过道搭南广场相连。2005年12月，4号线运营后，搭3号线共线运营，其中包括上海火车站站。2005年11月，位于上海站西北侧个上海长途客运总站投入运营。北广场成为客运搭列车主要换乘场所。2009年起，为适应上海世界博览会召开，而导致铁路运输个客流激增。北广场开始进行大规模改造。2010年5月29号，北广场交通枢纽建成启用。

 站房布局 
缩略图|220x220像素|上海站联合售票大厅
上海站个站厅设计，采用“高架候车，南北开口”个方案。进入车站可以经由南北两个进站口进入，同时进站口以东另专设软席候车入口，直通软席候车室。而下车旅客，可通过地下通道，经由东南、西南、北出口共计三个出口快速出站。此外，80%的候车室勒拉站臺上空。乘客经由南北进站口进入后，通过自动扶梯运送到二层中央走廊。中央走廊左右各分布5间候车室，旅客根据各候车室外电子屏显指示，进入相关候车大厅。左右两侧候车厅外侧再通过左右高架通道搭各月臺相连，缩短旅客上车辰光。
左|缩略图|200x200像素|上海站月臺远景
底层站厅嚜主要以团体候车室、软席候车室、进站大厅为主。2003年，港澳自由行开通后，为加快沪港直通车个运行时间，上海海关勒站厅底层设置进出境口岸，并由专门通道进入联检大厅。

另外，为避免购票人群搭进出站人群个对冲，上海站勒主站厅外东南侧，即秣陵路梅园路路口处兴建了联合售票大厅，整座大厅共总设有40余个窗口。长三角动车组开行以后，上海站又增设自动售票大厅于东南出口东侧，以减少联合售票大厅个购票压力。

实名验证处搭安全检查处分设勒南北侧，靠近进站口，旅客勒箇𡍲需要出示车票交购票身份证件以作核验，并担随身行李物品接受安全检查。进入进站大厅后，就好看到显示屏，显示上海站停靠列车个运行情况。

旅客进站完毕后，即可上二楼由进站大厅里侧个通道进入候车室候车。上海站为高架分散候车室，共总设有12个候车室以分担弗同车次列车旅客个候车任务，但有部分候车室勒一楼。

上海站设有两条出站地道，一条行包通道。两条地下通道共设有3隻出口：箇当中，东地下通道个东南口可弗需二次安检，出站验票后可直接换乘轨道交通一号线。

 站线布置 
缩略图|220x220像素|第一候车室，Z99次列车勒拉检票
缩略图|220x220像素|第四候车室
缩略图|220x220像素|第五候车室
缩略图|220x220像素|第七（重点旅客）候车室
缩略图|220x220像素|第十二候车室
缩略图|220x220像素|检票后个进站天桥
缩略图|220x220像素|西出站地道
上海站的站臺为岛式侧式混合站臺，共设有7座站臺，依据到发线细分为13个站臺，包括2股机走线在内共计15股行车线。而站臺上方为无廊柱式雨棚搭高架候车室。

上海站结构如下图：
地上
二楼二层候车室5号至12号候车室
人行通道、商店
地上
一楼联外区域自助售票处、进站口、1号至4号候车室、
中国海关、中国边检、
公交车站侧式站臺1站臺到发线2站臺到发线岛式站臺3站臺到发线机走线4站臺到发线岛式站臺5站臺到发线6站臺到发线岛式站臺7站臺到发线8站臺到发线岛式站臺9站臺到发线机走线10站臺到发线岛式站臺11站臺到发线12站臺到发线岛式站臺13站臺到发线三号线江杨北路站、四号线内圈方向岛式站臺三号线上海南站站、四号线外圈方向
地下二层一号线富锦路站方向一号线岛式站臺一号线莘庄站方向

 配套交通 
缩略图|220x220像素|设勒上海站东南出口个上海轨道交通1号线上海火车站快捷进站口，乘客经过铁路出站闸机后甮再次安检，可直接购买地铁车票并进站
上海站地区可以换乘差头、公交、轨交、公路客运等多种交通工具往来市区、郊区搭上海埠外。目前，上海站个配套交通设施主要以南北两隻广场为中心分布。南广场通上海轨道交通1号线上海火车站站，北广场通3号线搭4号线上海火车站站。

 地铁 
 主条目：上海火车站站
上海火车站站（Shanghai Railway Station Station）勒拉上海闸北区上海火车站南广场地底及北广场地面，为上海轨道交通1号线个地下島式車站及3号线、4号线地面島式車站。其中一号线车站由上海市隧道设计院设计。3号线、4号线车站以及路轨平行于京沪铁路。

 公交线路 
 站名  线路 上海火车站（北广场，始发）  106、115、117、305、306、310、817、823、912、942、962、新川专线 上海火车站（南广场，始发）  64、104、109、113、234、301、302、308、315、322、324、328、329、802、837、844、927、930、941、隧道三线、隧道夜宵线、机场五线、申川专线 上海火车站（中兴路）  78、140、963 上海火车站（天目中路）  13、58、63、319、329、332、502、510、948 上海火车站（恒丰路）  41、58、185、234、332、510、741、844、845、955、南新专线、申方专线、新嘉专线 上海火车站（梅园路共和路）  502、沪唐专线 上海火车站（民立路）   510 上海火车站（民立路共和路）  768 上海火车站（秣陵路）  沪唐专线

 艺术作品 
上海站作为上海个铁路枢纽门户之一，常庄出现勒各种交上海有关个各类艺术作品裏向。茅盾个作品《子夜》搭王安忆个作品《本次列车终点站》等侪有对于上海站个描写。
除此之外，电视剧《孽债》搭《老房有喜》等影视作品曾勒上海站取景。

 参见 
 上海铁路枢纽站：上海西站、上海南站搭上海虹桥站
 京沪铁路（沪宁段）、沪昆铁路（沪杭段）、沪宁高速铁路

 参考文献 

 外部链接 

 （简体中文）上海故事：1987年12月28日 上海新客站正式投入运营（视频） 

Category:静安区铁路车站
Category:京沪铁路车站
Category:沪昆铁路车站
*
Category:沪宁城际铁路车站